Til medlemmene i Raufoss og Gjøvik Sykkelklubb

Gjøvik, 17.02.2025

Innkalling til årsmøte i Raufoss og Gjøvik Sykkelklubb 2025

Styret innkaller herved til årsmøte i Raufoss og Gjøvik Sykkelklubb. Årsmøtet avholdes 10 mars kl 19:00 - 20:00.

Årsmøtet blir avholdt **digitalt via Microsoft Teams.**

For nærmere informasjon om digitale årsmøter, se NIFs side om digitale årsmøter [her](https://www.idrettsforbundet.no/tema/koronavirus/digitale-arsmoter/).

Saker som et medlem ønsker behandlet på årsmøtet, må sendes styret senest 3.mars til raufoss.gjovik.sykleklubb@gmail.com. Det ønskes at vedlagte mal brukes (se side 2 i vedlagt dokument). Det er adgang til å fremme nye saker i forbindelse med godkjenning av saklisten (med unntak av endring av lov eller bestemmelser), samt fremme endringsforslag til sakene som skal behandles, og fremme benkeforslag til tillitsverv.

Fullstendig sakliste med alle saksdokumenter vil bli gjort tilgjengelig for medlemmene senest én uke før årsmøtet på klubbens Facebook side og webside.

Dersom noen har spørsmål, kommentarer, endringsforslag, benkeforslag eller forslag til saker ut over de som fremgår av saksdokumentene oppfordres det til å oversende disse til styret på e-post før årsmøtet. Dette vil lette gjennomføringen for dirigenten, og vil bidra til en bedre behandling av sakene på årsmøtet.

For å ha stemmerett og kunne velges til verv må man ha vært medlem av Raufoss og Gjøvik Sykkelklubb i minst én måned, fylle minst 15 år i 2025, og ha gjort opp sine økonomiske forpliktelser til Raufoss og Gjøvik Sykkelklubb. Alle medlemmer har uansett møterett, talerett og forslagsrett.

For mer informasjon om årsmøte samt regler om stemmerett, valgbarhet, forslagsrett mv., se Raufoss og Gjøvik Sykkelklubbs lov. Ved spørsmål som gjelder årsmøtet, kan klubbens leder kontaktes på 48223904 eller raufoss.gjovik.sykleklubb@gmail.com.

Velkommen til årsmøte!

Med vennlig hilsen Styret

**Forslag til: Årsmøte i Raufoss og Gjøvik Sykkelklubb 2024**

**Fra: [ditt navn]**

**Tittel på forslag: [skriv inn tittel]**

**Forslag:**

[Her skal forslaget skrives nøyaktig i den ordlyd det ønskes vedtatt. Begrunnelsen for forslaget skal fremgå i begrunnelsen under.]

**Begrunnelse:**

[Her skal din begrunnelse for å fremme forslaget presenteres.]

[Sted og dato]

\_\_\_\_\_\_\_\_\_\_\_\_\_\_\_

[signatur]

[Navn]